

# REPUBLIKA HRVATSKA

**OSJEČKO-BARANJSKA ŽUPANIJA**

**OPĆINA ČEMINAC**

**OPĆINSKI NAČELNIK**

Na temelju Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021. - 2027., Kodni broj: SF.3.4.11.01.0558, projekt "Zaželi 4 – za ljepši život u općini Čeminac", te članka 40. Statuta Općine Čeminac („Službeni glasnik“ Općine Čeminac broj: 9/23) Općinski načelnik objavljuje,

# OGLAS

**za prijam u radni odnos na određeno vrijeme za projekt**

# „ZAŽELI IV–PREVENCIJA INSTITUCIONALIZACIJE“

**Zaželi 4 – za ljepši život u općini Čeminac, SF.3.4.11.01.0558**

**Radnik/ica na poslovima pružanja potpore i podrške starijim osobama i/ili osobama u nepovoljnom položaju i/ili osobama s invaliditetom**

**Broj traženih radnika/ica:** 1

**Područje rada:** Općina Čeminac, naselja Čeminac, Kozarac, Grabovac, Novi Čeminac i Mitrovac

**Vrsta zaposlenja:** predviđeno trajanje radnog odnosa na određeno – do povratka radnice s bolovanja, a najduže do 28. veljače 2027. godine

**Radno vrijeme**: puno radno vrijeme

**Mjesto rada**: Općina Čeminac, naselja Čeminac, Kozarac, Grabovac, Novi Čeminac i Mitrovac

**Predviđena plaća**: u visini minimalne plaće, sukladno Uredbi o visini minimalne plaće Vlade

Republike Hrvatske

**Naknada za prijevoz**: ne

Na natječaj se mogu prijaviti osobe oba spola.

**Opis poslova:**

* pomoć u dostavi namirnica,
* pomoć u pripremi obroka u kućanstvima krajnjih korisnika,
* pomoć u održavanju čistoće stambenog prostora/domova korisnika,
* pomoć pri oblačenju i svlačenju,
* briga o higijeni,
* pomoć u socijalnoj integraciji,
* pomoć u posredovanju u ostvarivanju raznih prava (dostava lijekova, plaćanje računa,

dostava pomagala i sl.),

* pružanje psihosocijalne podrške korisnicima kroz razgovore i druženje te uključivanje u društvo
* pratnja i pomoć u različitim društvenim aktivnostima
* drugi poslovi vezani uz skrb starijih osoba i osoba u nepovoljnom položaju.

**Zaposlena osoba pružat će usluge potpore i podrške za najmanje šest krajnjih**

**korisnika.**

Uz vlastoručno potpisanu zamolbu i prijavu na Oglas kandidati su dužni priložiti:

* životopis s kontakt telefonom,
* presliku osobne iskaznice,
* presliku svjedodžbe završene škole,
* dokaz o radnom iskustvu (ispis staža iz E-knjižice Hrvatskog zavoda za mirovinsko

osiguranje),

* izjavu suglasnosti s korištenjem osobnih podataka (može se preuzeti na mrežnim stranicama Općine Čeminac).

Trajanje radnog odnosa: na određeno – do povratka radnice s bolovanja, a najduže do 28. veljače 2027. godine

Prijave s dokazima o ispunjenju traženih uvjeta potrebno je dostaviti putem pošte ili osobno, u roku 8 dana od dana objave Oglasa na službenim stranicama Hrvatskog zavoda za zapošljavanje, Područni ured Beli Manastir, na adresu:

Općina Čeminac, Matije Gupca 1, 31325 Čeminac, s naznakom „Oglas za prijem u radni odnos – Zaželi 4 – za ljepši život u općini Čeminac“.

Nepravovremene i nepotpune prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na oglas.

Za kandidate prijavljene na natječaj koje ispunjavaju formalne uvjete provest će se intervju.

Ako kandidat ne pristupi intervjuu, smatra se da je povukao prijavu na oglas.

Na oglasnoj ploči i na mrežnoj stranici Općine Čeminac objavit će se mjesto i vrijeme održavanja intervjua.

Kandidati će o rezultatima izbora biti obaviješteni u roku od 30 dana od isteka roka za

podnošenje prijava putem web stranice Općine Čeminac, https://www.ceminac.hr/

KLASA: 112-03/25-01/05

URBROJ: 2158-11-02-25-1

Čeminac, 2. travnja 2025.

OPĆINSKI NAČELNIK

 Danijel Rešetar